(สำเนา)

ระเบียบกองทัพอากาศ

ว่าด้วยการเลื่อนระดับชั้นงาน การเปลี่ยนตำแหน่ง เปลี่ยนสายงาน และการเลื่อนขั้นค่าจ้างของลูกจ้างประจำ พ.ศ.๒๕๕๗

-------------------------

โดยที่เป็นการสมควรแก้ไขปรับปรุงระเบียบกองทัพอากาศว่าด้วยการเลื่อนตำแหน่ง ระดับชั้นตำแหน่ง และการเปลี่ยนสายงานของลูกจ้างประจำ เพื่อให้สอดคล้องกับคำสั่งกระทรวงกลาโหม ที่ ๘๒/๒๕๕๔ ลง ๓๑ มกราคม ๒๕๕๔ เรื่อง กำหนดตำแหน่งลูกจ้างประจำ และคำสั่งกองทัพอากาศ (เฉพาะ) ลับ ที่ ๖๓/๕๔ ลง ๒๒ มีนาคม ๒๕๕๔ เรื่อง แก้อัตราลูกจ้างประจำ จึงวางระเบียบไว้ดังต่อไปนี้

ข้อ ๑ ระเบียบนี้เรียกว่า “ระเบียบกองทัพอากาศว่าด้วยการเลื่อนระดับชั้นงาน การเปลี่ยนตำแหน่ง เปลี่ยนสายงาน และการเลื่อนขั้นค่าจ้างของลูกจ้างประจำ พ.ศ.๒๕๕๗”

ข้อ ๒ ระเบียบนี้ให้ใช้บังคับตั้งแต่บัดนี้เป็นต้นไป

ข้อ ๓ ให้ยกเลิก

๓.๑ ระเบียบกองทัพอากาศว่าด้วยการเลื่อนตำแหน่ง, ระดับชั้นตำแหน่ง และการเปลี่ยนสายงานของลูกจ้างประจำ พ.ศ.๒๕๓๐

๓.๒ ระเบียบกองทัพอากาศว่าด้วยการเลื่อนตำแหน่ง, ระดับชั้นตำแหน่ง และการเปลี่ยนสายงานของลูกจ้างประจำ (ฉบับที่ ๒) พ.ศ.๒๕๓๒

บรรดาระเบียบ และคำสั่งอื่นใด ในส่วนที่กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทน

ข้อ ๔ ในระเบียบนี้

๔.๑ “ลูกจ้างประจำ” หมายความว่า ผู้ซึ่งรับจ้างทำงานในส่วนราชการต่าง ๆ ของกองทัพอากาศ โดยมิได้รับค่าจ้างในอัตรางบประมาณประเภทเงินเดือน

๔.๒ “ระดับชั้นงาน” หมายความว่า ชั้นงานของแต่ละกลุ่มงานที่มีเลขหมายกำกับ (เฉพาะตัว) มี ๔ ระดับชั้น ดังนี้

๔.๒.๑ ระดับชั้นงาน ระดับ ๑

๔.๒.๒ ระดับชั้นงาน ระดับ ๒, ๒/หน.

๔.๒.๓ ระดับชั้นงาน ระดับ ๓, ๓/หน.

๔.๒.๔ ระดับชั้นงาน ระดับ ๔, ๔/หน.

๔.๓ “การเลื่อนระดับชั้นงาน” หมายความว่า การเลื่อนระดับชั้นงานสูงขึ้น

๔.๔ “การเปลี่ยนตำแหน่ง เปลี่ยนสายงาน” หมายความว่า การเปลี่ยนตำแหน่ง เปลี่ยนสายงาน ทั้งตำแหน่งและสายงานภายในกลุ่มงานเดียวกันและต่างกลุ่มงาน

๔.๕ “การเลื่อน...

- ๒ -

๔.๕ “การเลื่อนขั้นค่าจ้างลูกจ้างประจำ” หมายความว่า การเลื่อนขั้นค่าจ้างตามบัญชีโครงสร้างอัตราค่าจ้างลูกจ้างประจำ ตามที่กระทรวงการคลังกำหนด

๔.๖ “จำนวนปีที่ปฏิบัติงาน” หมายความว่า จำนวนปีที่ปฏิบัติงานนับตั้งแต่วันที่ได้รับการบรรจุ

๔.๗ “กลุ่มบัญชีค่าจ้าง” หมายความว่า กลุ่มบัญชีค่าจ้างลูกจ้างประจำ ตามที่กระทรวงกลาโหมกำหนด

ข้อ ๕ ให้เจ้ากรมกำลังพลทหารอากาศ รักษาการตามระเบียบนี้ และให้กำหนดรายละเอียดปลีกย่อย ซึ่งไม่ขัดหรือแย้งกับระเบียบนี้ได้ตามความจำเป็น

หมวด ๑

การเลื่อนระดับชั้นงาน

ข้อ ๖ ผู้ที่จะได้รับการเลื่อนระดับชั้นงานสูงขึ้น ให้ใช้หลักเกณฑ์ดังนี้

๖.๑ มีตำแหน่งอัตราที่จะเลื่อนได้

๖.๒ มีจำนวนปีที่ปฏิบัติงานในตำแหน่งเดิม หรือมีคุณวุฒิที่สำเร็จการศึกษาหรือเทียบเท่า หรือมีประสบการณ์ในการทำงาน ตามคุณสมบัติเฉพาะตำแหน่งที่กระทรวงกลาโหมกำหนด ๖.๓ มีความรู้ความสามารถเหมาะสมในการปฏิบัติงานในหน้าที่

๖.๔ มีความประพฤติดีและผู้บังคับบัญชาเห็นสมควรให้เลื่อนระดับชั้นงานได้

๖.๕ มีคะแนนประเมินผลการปฏิบัติงาน (รอบเดือนตุลาคม) ของปีงบประมาณที่ผ่านมา ไม่ต่ำกว่าร้อยละ ๗๕

๖.๖ ผ่านการทดสอบความรู้ความสามารถในวิชาชีพจากคณะกรรมการของกองทัพอากาศ

๖.๗ ผู้ที่จะสอบเลื่อนระดับชั้นงาน ต้องได้รับอัตราค่าจ้างไม่ต่ำกว่าอัตราค่าจ้างขั้นสูงสุด (เต็มขั้น) ของตำแหน่งเดิม ในวันที่สมัครสอบเท่านั้น

หมวด ๒

การเปลี่ยนตำแหน่ง เปลี่ยนสายงาน

ข้อ ๗ การเปลี่ยนตำแหน่ง เปลี่ยนสายงาน ในกลุ่มงานเดียวกันหรือต่างกลุ่มงาน ให้ใช้หลักเกณฑ์ดังนี้

๗.๑ มีตำแหน่งอัตราที่จะบรรจุได้

๗.๒ มีความรู้ความชำนาญในวิชาชีพนั้น เหมาะสมและตรงกับงานที่จะเปลี่ยน

๗.๓ มีจำนวนปีที่ปฏิบัติงานในตำแหน่งเดิม หรือมีคุณวุฒิที่สำเร็จการศึกษาหรือเทียบเท่า หรือมีประสบการณ์ในการทำงาน ตามคุณสมบัติเฉพาะตำแหน่งที่กระทรวงกลาโหมกำหนด ๗.๔ มีความประพฤติดีและผู้บังคับบัญชาเห็นสมควรให้เปลี่ยนตำแหน่ง เปลี่ยนสายงานได้

๗.๕ มีคะแนนประเมินผลการปฏิบัติงาน (รอบเดือนตุลาคม) ของปีงบประมาณที่ผ่านมา ไม่ต่ำกว่าร้อยละ ๗๕

๗.๖ ต้องได้รับความเห็นชอบจากหน่วยหัวหน้าสายวิทยาการในตำแหน่งสายงานเดิม และหน่วยหัวหน้าสายวิทยาการในตำแหน่งสายงานใหม่

๗.๗ ผ่านการ...

- ๓ -

๗.๗ ผ่านการทดสอบความรู้ความสามารถในวิชาชีพจากคณะกรรมการของกองทัพอากาศ

๗.๘ ผู้ที่จะสอบเปลี่ยนตำแหน่ง เปลี่ยนสายงาน ต้องได้รับอัตราค่าจ้างไม่ต่ำกว่าอัตราค่าจ้างขั้นสูงสุด (เต็มขั้น) ของตำแหน่งเดิม ในวันที่สมัครสอบเท่านั้น

๗.๙ ผู้ที่เปลี่ยนตำแหน่ง เปลี่ยนสายงานแล้ว ต้องรับค่าจ้างไม่สูงกว่าที่ได้รับอยู่เดิม

๗.๑๐ การเปลี่ยนตำแหน่ง เปลี่ยนสายงาน ให้กระทำในระดับชั้นและอัตราค่าจ้างเดียวกัน

หมวด ๓

การแต่งตั้งลูกจ้างประจำไปดำรงตำแหน่งใหม่และกลุ่มบัญชีค่าจ้าง

ข้อ ๘ กรณีอัตราค่าจ้างของตำแหน่งใหม่ กำหนดกลุ่มบัญชีค่าจ้างอยู่ในกลุ่มเดียวกับอัตราค่าจ้างของตำแหน่งเดิม ให้ได้รับอัตราค่าจ้างเท่าเดิม และให้ใช้ขั้นวิ่งของกลุ่มบัญชีค่าจ้างเดิมที่กำหนดจนถึง ขั้นสูงสุดของตำแหน่ง

ข้อ ๙ กรณีอัตราค่าจ้างของตำแหน่งใหม่ กำหนดกลุ่มบัญชีค่าจ้างอยู่ต่างกลุ่มกับอัตราค่าจ้างของตำแหน่งเดิม ให้ได้รับอัตราค่าจ้างของกลุ่มบัญชีค่าจ้างใหม่ในขั้นใกล้เคียงในทางที่สูงกว่า

หมวด ๔

การเลื่อนขั้นค่าจ้างลูกจ้างประจำ

ข้อ ๑๐ กรณีที่กลุ่มบัญชีค่าจ้าง กำหนดให้ใช้กลุ่มบัญชีค่าจ้าง ๑ กลุ่ม ในแต่ละรอบของการเลื่อนขั้นค่าจ้างลูกจ้างประจำ ให้เลื่อนขั้นค่าจ้างตามกลุ่มบัญชีที่กำหนด โดยใช้ขั้นวิ่งของกลุ่มบัญชีค่าจ้าง ที่กำหนดจนถึงขั้นสูงสุดของตำแหน่ง

ข้อ ๑๑ กรณีกลุ่มบัญชีค่าจ้าง กำหนดให้ใช้กลุ่มบัญชีค่าจ้างมากกว่า ๑ กลุ่ม ในแต่ละรอบของการเลื่อนขั้นค่าจ้างลูกจ้างประจำ ให้เลื่อนขั้นค่าจ้างในกลุ่มบัญชีค่าจ้างเดิมตามที่กระทรวงกลาโหมกำหนด โดยใช้ขั้นวิ่งของกลุ่มบัญชีค่าจ้างเดิมจนถึงขั้นสูงสุดก่อน แล้วจึงเปลี่ยนไปใช้ขั้นวิ่งของกลุ่มบัญชีค่าจ้างที่สูงกว่า โดยให้ได้รับค่าจ้างในกลุ่มบัญชีค่าจ้างใหม่ในขั้นใกล้เคียงในทางที่สูงกว่า

หมวด ๕

การปฏิบัติทั่วไป

ข้อ ๑๒ การเลื่อนระดับชั้นงาน หรือการเปลี่ยนตำแหน่ง เปลี่ยนสายงาน ต้องได้รับอนุมัติจาก ผู้บัญชาการทหารอากาศ

ข้อ ๑๓ ให้ส่วนราชการขึ้นตรงกองทัพอากาศ ส่งหลักฐานการสมัครสอบของลูกจ้างประจำ ตามบัญชีในผนวกท้ายระเบียบนี้ ให้หน่วยหัวหน้าสายวิทยาการที่รับผิดชอบ ภายในวันที่ ๑ กุมภาพันธ์ของทุกปีและให้หน่วยหัวหน้าสายวิทยาการที่รับผิดชอบ รวบรวมหลักฐานการสมัครสอบส่งให้กรมกำลังพลทหารอากาศ ภายในวันที่ ๓๑ มีนาคมของทุกปี ดังนี้

๑๓.๑ บัญชีรายชื่อลูกจ้างประจำที่สมควรให้เข้ารับการสอบเพื่อเลื่อนระดับชั้นงาน ตามบัญชี ผนวก ก – ๑

๑๓.๒ บัญชีรายชื่อลูกจ้างประจำที่สมควรให้เข้ารับการสอบเพื่อเปลี่ยนตำแหน่ง เปลี่ยนสายงาน ตามบัญชี ผนวก ก – ๒

๑๓.๓ ใบสมัคร...

- ๔ -

๑๓.๓ ใบสมัครสอบของลูกจ้างประจำเพื่อการเลื่อนระดับชั้นงาน หรือการเปลี่ยนตำแหน่ง เปลี่ยนสายงาน ตามผนวก ข

ข้อ ๑๔ ให้ กรมกำลังพลทหารอากาศ พิจารณาและดำเนินการดังนี้

๑๔.๑ กำหนดจำนวนตำแหน่งลูกจ้างประจำแต่ละสายวิทยาการในแต่ละปีที่สมควรให้เลื่อนระดับชั้นงาน หรือการเปลี่ยนตำแหน่ง เปลี่ยนสายงาน

๑๔.๒ ขออนุมัติผู้บัญชาการทหารอากาศ ออกคำสั่งแต่งตั้งคณะกรรมการของกองทัพอากาศ เพื่อทำการทดสอบความรู้ความสามารถในวิชาชีพแก่ผู้ที่เข้ารับการสอบเพื่อเลื่อนระดับชั้นงาน หรือสอบเปลี่ยนตำแหน่ง เปลี่ยนสายงาน โดยให้มีหัวหน้าส่วนราชการที่ควบคุมสายวิทยาการนั้น ๆ เป็นประธาน และคณะกรรมการอีกจำนวนหนึ่ง

ข้อ ๑๕ ให้ส่วนราชการขึ้นตรงกองทัพอากาศ เป็นหัวหน้าสายวิทยาการรับผิดชอบสายงานและตำแหน่งงานลูกจ้างประจำ ตามผนวก ค และให้มีหน้าที่ดังนี้

๑๕.๑ ควบคุม ตรวจตรา กำกับการ และให้คำแนะนำเกี่ยวกับกิจการในสายวิทยาการ

๑๕.๒ ควบคุมจำนวนและยอดลูกจ้างประจำในสายงาน ตำแหน่งงานที่รับผิดชอบ

๑๕.๓ พิจารณา เสนอแนะ และให้ความเห็นชอบในการบรรจุ การเลื่อนระดับชั้นงาน การเปลี่ยนตำแหน่ง เปลี่ยนสายงาน และการปลด

๑๕.๔ พิจารณาดำเนินการสอบคัดเลือกลูกจ้างประจำ เพื่อเลื่อนระดับชั้นงาน การเปลี่ยนตำแหน่ง เปลี่ยนสายงาน

๑๕.๕ กำหนดหลักเกณฑ์การปฏิบัติเกี่ยวกับสายงาน ตำแหน่งงาน โดยไม่ขัดหรือแย้ง กับระเบียบนี้ได้ตามความจำเป็น แล้วส่งสำเนาให้กรมกำลังพลทหารอากาศ เพื่อนำเรียนผู้บัญชาการทหารอากาศ ทราบด้วย

๑๕.๖ แต่งตั้งคณะกรรมการของสายวิทยาการ โดยส่งรายชื่อหรือตำแหน่งที่จะขอแต่งตั้งเป็นคณะกรรมการ ให้กรมกำลังพลทหารอากาศ เพื่อดำเนินการขออนุมัติออกเป็นคำสั่งแต่งตั้งคณะกรรมการกองทัพอากาศ ตามข้อ ๑๔.๒ และให้คณะกรรมการมีหน้าที่ดังนี้

๑๕.๖.๑ ดำเนินการสอบลูกจ้างประจำที่จะเลื่อนระดับชั้นงาน หรือการเปลี่ยนตำแหน่ง เปลี่ยนสายงาน และการสอบสัมภาษณ์ ตามผนวก ง ให้เสร็จสิ้นภายในวันที่ ๓๐ มิถุนายนของทุกปี

๑๕.๖.๒ รายงานผลการสอบ ตามผนวก จ ให้กรมกำลังพลทหารอากาศ ภายในวันที่ ๑๕ กรกฎาคมของทุกปี เพื่อดำเนินการขออนุมัติผลการสอบประจำปี

ข้อ ๑๖ การสอบความรู้เพื่อการเลื่อนระดับชั้นงานสูงขึ้น หรือการเปลี่ยนตำแหน่ง เปลี่ยนสายงาน ของลูกจ้างประจำ ผู้ที่ถือว่าสอบได้ต้องมีลักษณะครบถ้วนดังนี้

๑๖.๑ อยู่ในลำดับที่ของคะแนนรวมจากสูงมาต่ำเท่ากับจำนวนตำแหน่งที่ผู้บัญชาการทหารอากาศ อนุมัติ

๑๖.๒ สอบได้คะแนนร้อยละหกสิบขึ้นไป และเป็นไปตามลำดับที่ในข้อ ๑๖.๑

ข้อ ๑๗ ลูกจ้างประจำที่สอบได้จากการเลื่อนระดับชั้นงาน หรือเปลี่ยนตำแหน่ง เปลี่ยนสายงาน และได้รับอนุมัติจากผู้บัญชาการทหารอากาศแล้ว ให้หน่วยต้นสังกัดส่งรายชื่อลูกจ้างประจำดังกล่าว ตามผนวก ฉ ให้กรมกำลังพลทหารอากาศ ภายในวันที่ ๓๑ สิงหาคมของทุกปี เพื่อดำเนินการออกคำสั่งให้ปฏิบัติหน้าที่ในตำแหน่งที่สอบได้ตามระเบียบนี้ ตั้งแต่วันที่ ๑ เดือนตุลาคมของปีที่สอบได้ เป็นต้นไป สำหรับผู้ที่จะเกษียณอายุใน  
 สิ้นปีงบประมาณ...

- ๕ -

สิ้นปีงบประมาณที่สอบได้ ให้ปฏิบัติหน้าที่ในตำแหน่งที่ผู้บัญชาการทหารอากาศ อนุมัติ ตั้งแต่วันที่ ๓๐ กันยายน ของปีที่สอบได้เป็นต้นไป

ประกาศ ณ วันที่ ๒๘ มีนาคม พ.ศ.๒๕๕๗ มกราคม พ.ศ.๒๕๕๗

(ลงชื่อ) พลอากาศเอก ประจิน จั่นตอง

(ประจิน จั่นตอง)

ผู้บัญชาการทหารอากาศ

การแจกจ่าย

- นขต.ทอ.

- นขต.กพ.ทอ.

สำเนาถูกต้อง

น.อ.สุชาติ เทพรักษ์

(สุชาติ เทพรักษ์)

ผอ.กจพ.กพ.ทอ.

๓๑ มี.ค.๕๗

จ.อ.บารมี ฯ พิมพ์/ทาน

น.ท.ธีระศักดิ์ ฯ